คันอวัยวะเพศภายนอกทุกครั้งก่อนมีประจำเดือน จะมีอาการคันเหมือนเป็นสัญญาณว่าประจำเดือนจะมา เป็นยังงี้ 4-5 เดือน พอประจำเดือนมา หรือ หมดประจำเดือน จะไม่มีอาการคัน แล้วจะมารู้สึกคันอีก เมื่อประจำเดือนจะมาในรอบถัดไป เป็นอย่างนี้ไปเรื่อยๆ อยากทราบว่า เกิดจากอะไร มีวิธีรักษาอะไรบ้าง ไม่เคยมีเพศสัมพันธ์ค่ะ
สวัสดีค่ะ อาการคันและระคายเคืองช่องคลอด อาจเกิดจาก-การติดเชื้อราในช่องคลอด โดยมักมีตกขาวปริมาณมาก มีสีขาวขุ่นจับตัวเป็นก้อนคล้ายแป้งเปียกหรือนมบูด-การติดเชื้อแบคทีเรียหรือโพรโทซัวในช่องคลอด อาจคัน และมีตกขาวสีเขียวหรือเหลือง มีกลิ่นเหม็นผิดปกติ-ติดเชื้อราบริเวณอวัยวะเพศภายนอก มักเกิดเป็นผื่นสีแดง มีขุย และคันมากผิวหนังอาจมีลักณะบวมแดงลอกก็ได้-การระคายเคืองหรือแพ้สัมผัสจากสารเคมีต่างๆ เช่น อาจแพ้ผงซักฟอก หรือน้ำยาที่ใช้ซักกางเกงใน แพ้น้ำยาปรับผ้านุ่ม แพ้ผ้าอนามัย แพ้แป้งที่นำมาทาบริเวณอวัยวะเพศภายนอก-ช่องคลอดแห้ง เช่นในวัยใกล้หมดประจำเดือน-การเปียกชื้นบริเวณอวัยวะเพศเช่น ชุดชั้นในรัดมากเกินไป ไม่ระบายอากาศ หรือมีเหงื่อออกมากแนะนำสังเกตอาการว่ามีปัจจัยหรือผลิตภัณฑ์ใดที่กระตุ้นอาการคันหรือไม่ ถ้ามีให้หลีกเลี่ยง ไม่สวนล้างช่องคลอด ใช้น้ำเปล่าหรือน้ำสบู่อ่อนๆทำความสะอาดบริเวณอวัยวะเพศภายนอกเท่านั้น งดการมีเพศสัมพันธ์ ใส่เสื้อผ้าที่ระบายอากาศได้ดี ไม่อับชื้นสังเกตอาการถ้าคันช่องคลอดมาก ตกขาวมีเลือดปน บวมและปวดช่องคลอดหรือปากช่องคลอดมาก มีเลือดออกผิดปกติจากช่องคลอด ปัสสาวะแสบขัดหรือปนเลือดควรรีบไปพบสูตินรีแพทย์